آلمانیانین باشکندی برلینده، سیغینماچی 7 گنج، مترودا یاتان ائوسیز بیر آدامی اودا وئردی.
27  اکتبردا بولقار کؤکنلی بیر قاچقینین گنج بیر قادینی تپیکله‌مه‌سی‌نین آردین‌دان برلین متروسو، اؤلکه‌نی آیاغا قالدیران ایکینجی بیر حادثه‌یه شاهیدلیک ائتدی.
شونلین مترو دورغیندا باش وئرن حادثه‌ده، 7 نفر دوراقداکی اوتوراجاقدا یاتان ائوسیز بیر آدامین پالتارلارینی آلوولاندیردی.
ائوسیز آدامی یاندیرماغا چالیشان شخص‌لر، داها سونرا آرا‌لاریندا ظارافاتلاشاراق حادثه یئرینی ترک ائتدی.
ائوسیز آدام باشقا یولچولارین مداخیله‌سی ایله حادثه‌دن یارا آلما‌دان قورتولدو.
گوونلیک کامئراسی گؤرونتو‌لرینی آراشدیران پلیس حادثه‌نین آرخاسینی بوراخمادی.
پلیس، سالدیرقانلارین کیملیک‌لرینی اورتایا قویان گوونلیک کامئراسی گؤرونتو‌لرینی یایینلایینجا یاش‌لاری 15 ایله 21 آراسیندا دییشن سالدیرقانلار پلیس بؤلمه‌سینه گئده‌رک تسلیم اولدو.
سالدیرقانلاردان 6سی سوریه، 1-نین ایسه لیبی اصیل‌لی اولدوغو و هامی‌سی‌نین دا آلمانیایا سیغینما اوچون مراجعت ائتدیگی اورتایا چیخدی.
ساوجیلیق، سالدیرقانلار حاقیندا آدام اؤلدورمه‌یه تشبوث اتهامی ایله سوروشدورما باشلاتدی.
